Ons leef soms asof daar geen môre is nie. En ons is nie altyd modelle van ’n gesonde leefwyse nie. “Too much wine and too much song,” het Nana Mouskouri gesing. Nou wonder jy watter skade jy dalk aan jou gesondheid aangerig het. En hoe jy daarvoor kan opmaak ...
Jammer, maar veilige sonbaai in die giftige SA son is ’n mite, sê dr.Izolda Heydenrych, Kaapstadse dermatoloog. Tot 80% van sonskade word aangerig vóór jy 18 is. Al het jy net één keer as kind blase gebrand, vergroot dit jou kans om later velkanker te kry, beaam die Kankervereniging van Suid-Afrika (Kansa). Navorsing wys ook as jy ’n sonbed gebruik voor jy 30 is, is jou kans 75% groter om velkanker te kry,sê Kansa. Volgens Izolda help dit nie jy troos jouself dat jy net nou en dan sonbaai nie. Melanoom,’n uiters aggressiewe soort velkanker, floreer juis op kort, onderbroke sarsies son.
As jy jare lank gemiddeld 20 sigarette per dag rook gerook het en jy hou op, kan jy nie verwag alles gaan binne ’n dag “normaal” wees nie. Dis ’n proses wat tyd en geduld verg, sê Mercia Axon van Smokenders.
Hou ’n waterbottel byderhand waaraan jy kan suig. Baie van die depressie en ellende wat jy ervaar as jy ophou, is omdat jy nie meer aan ’n sigaret kan suig nie.
Jou figuur lyk elke seisoen anders op foto’s. Die nimmereindigende siklus van gewig aansit en verloor, maak dit vir jou liggaam moeiliker om optimaal te funksioneer. Volgens Charlene het jou liggaam die vermoë om vir jou te sê wanneer jy honger of versadig is. Maar ons ignoreer dikwels die seine en kan dit later nie meer voel nie, of oortuig onsself ons liggaam stuur dit nie meer nie.
Selfs die ongesondste bederfie het ’n plek in ’n gesonde leefwyse. Luister na jou liggaam. Dit raak later makliker, wees dus geduldig.